Ńdɔ̄ éngəlɛs yǎ ā kɔ́bɔ́gɔ ai ma a ngádúgan sɔ́, ńdɔ a ngáhəle ma anə́ mod yǎ bádudu óyɔ̄. 2Nyé ai ma nâ: "Dzé ó tālá ?" Ma nâ: "Mabəbə, ńdɔ mə tála: ebəgə alámbā mvɔ́d mvɔ́d ai ebəgə m̀bɔ́n á ńlō á yób; məlámba zamgbál mə́ tə́lə̄ ébəgə məlámba. Məlámba ai miǹsɔ́ŋ zamgbál ású məlámba yā mə́ nə́ á yób. 3Babi ai nyé, bílé bí m̀bɔ́n bíbɛ̄, dzyá á ḿbɔ̄ ńnōmo woé, édzí évɔ̄g á ḿbɔ̄ ńgāla woé." 4Ńdɔ mə ngábódo ǹkɔ́bɔ, ma ai éngəlɛs yǎ ā kɔ́bɔ́gɔ ai ma nâ: "É byə́m bí byâtian yá, ǎ Māńtí ?" 5Éngəlɛs yǎ a kɔ́bɔ́gɔ ai ma nyé ai ma nâ: "Ngǎ wayəm ḿból byə́m bítē byátian ? "Ma ai nyé nâ: "Kǒkōā, a Māńtí." 6aŃdɔ ǎ zu dzó ai ma nâ: 10b"É byə́m zamgbál bīlí bí nə̄ mís mə́ Ńtondôbə; mâlodan á sí ésə." 11Ńdɔ mə ngábódo ǹkɔ́bɔ, ma ai nyé nâ: "Bílé bí ḿbɔ́n bíbɛ̄ yā bí nə́ á ḿbɔ̄ ńnōmo ai á ḿbɔ̄ ńgāl bí bə̄gə́ mə̄lámba, byâtian yá ?" 12Ńdɔ mə ngádúgan bódō ńkɔ́bɔ, ma ai nyé nâ: "Míńtəm bílé bí ḿbɔ́n míbɛ̄ yā myásoe m̀bɔ́n ó lodo á míńkɔ́ŋ mí gôl míbɛ̄, myâtian yá ?"